Rosalía e Maristas queren aproveitar o partido adiado da LF2\nRosalía e Maristas queren aproveitar o partido que teñen pendente entre si\nAs galegas recuperan o encontro adiado da primeira xornada precisando unha vitoria | Chiqui Barros: "É un partido moi importante, onde vai xogar o aspecto emocional e vai ser clave"\nAs xogadoras do Ulla Oil Rosalía queren deixar de ser colistas / ROSALÍA FEDESA IG\nCada partido conta na loita pola permanencia na Liga Feminina 2. Ulla Oil Rosalía e Maristas Coruña sábenno ben. Por iso, coa primeira volta a piques de rematar, poder disputar un partido máis pode ser unha oportunidade de ouro. Compostelás e coruñesas o farán este xoves, 17 de decembro, ás 20:30 horas no Instituto Rosalía. Recuperarán o partido entre si que tiñan adiado desde o arranca.\nA competición empezou accidentada e na Liga Feminina 2 a primeira xornada que tivo que aprazarse foi xa a de inicio da tempada 2020-21. Desde aquela, o Rosalía e o Maristas tiñan un duelo pendiente. Agora, logo de varias xornadas, ambos os dous conxuntos galegos chegan en malas posicións a este encontro. Separados por dous puntos (tendo o plantel de Chiqui Barros un partido menos xogado), todo apunta a que os dous equipos loitarán por permanecer na categoría ao final da competición.\nChiqui Barros, adestrador do Ulla Oil Rosalía: “Hai que xogar con confianza e sabendo que é unha oportunidade para sumar unha vitoria máis ás dúas que xa temos”\nSegundo sinala o adestrador das compostelás, Chiqui Barros, este será “un partido moi importante, pero non máis que os outros, onde vai xogar o aspecto emocional e vai ser clave”. Para o técnico, a actitude debe ser de “tranquilidade e seguridade”, xa que “non se pode xogar con medo”.\nEn resumo, “hai que xogar con confianza e sabendo que é unha oportunidade para sumar unha vitoria máis ás dúas que xa temos”.\nRosalía e Maristas chegan con distintas sensacións\nAs compostelás serán as anfitrioas dun novo duelo galego da LF2. Con dez encontros disputados, o cadro de Santiago de Compostela ocupa a penúltima posición, ao lograr só dúas vitorias por oito derrotas. Con todo, atendendo ao seu rendemento nos últimos encontros, a táboa xa non refrexa o seu xogo.\nNo último partido, as xogadoras de Barros fixeron unha moi boa actuación ante o Osés Construcción Ardoi, un dos combinados máis fortes da categoría e, polo tanto, un dos rivais máis difíciles para o plantel do Rosalía, novato nesta competición. As galegas lograron situarse por diante no tempo do descanso e ao final perderon, pero por unha lixeira diferenza de só sete puntos.\nChiqui Barros, técnico do Ulla Oil Rosalía: “coñecemos ben e respetamos moito a este rival. Xogamos xa con elas e tradicionalmente nos gañaban, pero fumos capaces de gañales ultimamente algunha vez. Oxalá sexa outro partido máis no que consigamos unha vitoria”\nSobre o seu próximo rival, Chiqui Barros comentou que o “coñecemos ben e respetamos moito. Xogamos xa con elas e tradicionalmente nos gañaban, pero fumos capaces de gañales ultimamente algunha vez. Oxalá mañá sexa outro partido máis no que consigamos unha vitoria”.\nDe lograrlo, o Rosalía estaría dando un paso moi grande de cara a cumprir o seu obxectivo da permanencia.\nO Rosalía perde cun moi bo partido ante un dos grandes da LF2\nPola súa banda, aínda que en mellor posición (ocupando o undécimo posto) está o Maristas. O combinado coruñés chega dunha derrota ante o GDKO Ibaizabal convertíndose no cadro menos anotador das últimas catro xornadas e sumando tamén catro derrotas consecutivas.\nO bo facer de xogadoras individuais como Andrea Pérez, que suma 149 puntos anotados esta tempada, Laura Cervelo, cun 51,61% de acerto de media nos tiros de dous, ou Marina Feijóo, a máxima anotadora de tres da competición, non é suficiente para tirar do equipo.\nPara ambos, esta será unha oportunidade vital para alonxarse dunha parte inferior da LF2 moi competida, onde entre os sete equipos de abaixo só hai unha diferenza de seis puntos, ou tres partidos gañados.\nJUEVES, 17/12 – 20:30 H.\nPABELLÓN INSTITUTO ROSALÍA\nJORNADA 1 (APLAZADO)\nULLA OIL @RosaliaFEDESA Vs @MaristasCoruna\nPodrá seguirse en directo aqui: https://t.co/zgjgHytJpn@deporte_galego @dxtSan @SomosABANCA @BaloncestoESP @CompeticionFEB @FGB_Baloncesto#VamosRosa #LF2 pic.twitter.com/eGw943Ohzp\n— Rosalia FEDESA (@RosaliaFEDESA) December 16, 2020\nEtiquetas baloncestobasketLF2liga feminina 2Maristas CoruñaSantiago de CompostelaUlla Oil Rosalía


A familia dos Tartarouchos: As pitas\nPor onde empezo coas nosas pitas... pasaron moitas cousas en pouco tempo.\nO máis triste foi que tivemos unha "incompatibilidade interespecies" e dous dos pitiños "voaron. Non sempre as novas son boas :(, o amareliño do moño e a piñeira, quedou o negriño.\nPara compensar a falta fomos buscar un pitiño novo que lle fixese compaña e que alegrase un pocuo ás nenas, así que quedamos con dous pitiños que vimos medrar.\nPrimeiro estiveron en casa, e logo, cando estaban máis emplumados e fora facía calor fixémoslles un sitio provisional preto das pitas máis grandes pero sen que puideran atacalos.\nAsí foi como os deixamos na casa da veciña que se encargou de coidalos nas vacacións, e así como os atopamos á volta, convertidos en todas unhas señoras case-pitas.\nAsí que despois duns días soltas polo día todas xuntas para poder escapar dos máis grandes xuntámolas no galiñeiro e vanse adaptando, aínda escapan das grandes, pero estas xa non lles pican.\nE que foi das grandes? Pois tamén houbo novidades, non vos pensedes. Cando puxen fotos deles houbo varias persoas que me advertiron que Peinados, a pita do moño, parecía un galo, pero seguimos agardando porque a muller que nolos deu insistía en que era unha pita, e entón un día...\nResultou que non tiñamos dúas pitas e un galo, senón dous galos e unha pita.\nNon sei se se aprecia moi ben, pero no vídeo primeiro canta Kiriko, e logo Peinados, así que quedou confirmado que Peinados non ía poñernos ovos e decidimos levarllelo ós avós Moucho e quedar entón de momento con Kiriko, Castiñeira e os dous pitiños que xa case son pitas.\nE entón chegamos das vacacións e Kiriko e Castiñeira quedaran na casa ó coidado doutros veciños, e cando aterramos descubrimos isto na cociña\nOs nosos primeiros oviños!!!!!\nAí os tendes ó carón dun ovo de tamaño normal. Son pequeniños e ás Tartarouchas encántanlles así, vai dar mágoa cando empecen a ser máis grandes, pero con sorte teremos entón oviños pequenos das outras pitas.\nE agora cóntovos un conto para rematar. Un día as pitas campaban ás súas anchas, Galla non estába aínda de volta das vacacións, así que non había ningún sitio onde non quixesen estar. De súpeto vimos ó galo Kiriko xunto á horta, intentamos sacalo de alí e non se puxo agresivo, pero non quería saír do sitio... entón achegámonos onda o galiñeiro e alí estaban as pitas máis novas, pero de Castiñeira non había nin rastro, nin no galiñeiro nin nos arredores, nós veña a buscala e ela que non aparecía. Entón o Moucho avisou: "Non busques máis! Ven ver onde está!"\nRecoñecedes o sitio?\nEfectivamente, Castiñeira estaba metida dentro do compostador alí deitada e o galo non quería que o levaramos de onda ela, por iso non quería marchar cando o botabamos. Agardamos un pouco...\nE entón marchamos un rato e de súpeto escoitamos á pita facer co-co-co. O galo saíu pitando onda ela e ó mirar vimos á pita subida xa nas madeiras do compostador saíndo para fora e ó seu compañeiro acudindo a buscala. Miramos dentro e...\nAgora durante unha temporada terémolos pehados polo día no curral ata que a pita poña o seu oviño e logo abrímoslles para non atopar ovos en lugares inverosímiles... ou directamente non atopalos.\nFáltanos moito por ver, pero direivos que polo momento non acabamos de entender o que nos di a xente de que un galo cunha soa pita acaba con ela, de feito deunos mágoa meter ó resto das pitas con eles porque o que viamos era todo o contrario: cando atopa algo rico de comer no chan o galo Kiriko chama por Castiñeira e apártase para que coma ela; cando ela está nerviosa antes de poñer un ovo e el o que dá voltas buscando o sitio para poñer, déitase no niño, chámaa, faille sitio e entón ela decide se lle gusta ou non, e logo agarda nervioso a que acabe; avisa cando ve algún perigo...\nNon vos parece interesante? Nós estamos fascinados, así que seguimos observando, a ver que fan e que descubrimos.\nPasounos Os Tartarouchos en 13:28\nEtiquetas: bichos, pitas\nAna miércoles, 5 de septiembre de 2012, 4:40:00 CEST\n¡Yo también quiero pitas! Son preciosas.\nmontse llamas-artsandcats miércoles, 5 de septiembre de 2012, 12:48:00 CEST\nPois sí que me parece fascinante toda a historia! E complicadísimo. Cánto hai que aprender... Pero vese que vades polo bon camiño. Para as cativas supoño que todo isto debe de ser máxico...


ADEGA pide a colaboración cidadá para evitar que o lixo de ´La Vuelta´dane Os Ancares – federación Ecoloxista Galega\nEventos deportivos como as carreiras ciclistas adoitan concentrar a numerosas persoas afeizoadas nos puntos máis sobranceiros do percorrido, nomeadamente na chegada. Esta concentración de público, medios e toda a parafernalia organizativa e comercial asociada, adoita xerar importantes cantidades de refugallos, aliás de ruidos e outras molestias.\nAo tratarse de eventos puntuais, os impactos derivados da presión turística sobre a natureza non permanecen, mais sí os residuos (fundamentalmente plásticos) que nunha competición como “La Vuelta” poden chegar a supoñer até 5 toneladas por tirada.\nEste ano a carreira ciclista española ten novamente varias xeiras no noso país. A xornada do vindeiro sábado 13 transcorrerá entre a Ribeira Sacra e Os Ancares, dous espazos protexidos de inmenso valor natural e patrimonial. Especial atención merece a fin da tirada no Alto dos Ancares, unha contorna de montaña pertencente á Rede Natura 2000 e fogar do oso pardo cartábrico, un dos mamíferos máis ameazados de Europa e considerado en perigo de extinción.\nEn ADEGA apelamos á sensibilidade da organización da carreira e das institucións colaboradoras para evitar que este evento acabe repercutindo sobre o patrimonio natural (paisaxe, hábitats e especies) e cultural destes valiosos espazos. É fundamental tamén que os e as visitantes contribúan á conservación destes valores mediante unha conduta responsábel que evite danos á natureza. Seguir as recomendacións da organización, reducir o volume de lixo xerado e xestionalo adecuadamente resulta chave para que Os Ancares non remate sendo un vertedoiro.\nAugas de Galicia advirte a ENCE pola utilización de técnicas para a dilución dos vertidos


Miranda preside a celebración dos actos do Día das Letras Galegas na Ciudadela de Pamplona, no septuaxésimo aniversario do Lar Galego | GaliciaAberta - Secretaría Xeral da Emigración\nMiranda preside a celebración dos actos do Día das Letras Galegas na Ciudadela de Pamplona, no septuaxésimo aniversario do Lar Galego\nNa celebración rendiuse unha homenaxe ás e aos 14 presidentes da historia do Lar Galego de Pamplona.\nImaxe da celebración desta tarde na capital de Navarra\nSantiago de Compostela, 22 de maio de 2021.\nO secretario xeral da Emigración, Antonio Rodríguez Miranda, presidiu esta tarde, na Sala de Armas de la Ciudadela de Pamplona, os actos polo Día das Letras Galegas que organiza a propia Secretaría Xeral e o Lar Galego desta localidade, durante os que se representou o espectáculo Idioma da tinta da poetisa Yolanda Castaño e o músico Isaac Garabatos.\nDeste xeito, a comunidade galega en Pamplona celebra o Día das Letras Galegas, ofrecendo un recital aberto a toda a cidadanía, cargado de expresividade, calidez e sutil elegancia. Unha experiencia estética e emocional, multiartística e distinta, a cargo dun dos rostros máis populares e internacionais da poesía galega, Yolanda Castaño, ao que se une neste espectáculo o músico vigués Isaac Garabatos.\nAdemais, durante o acto tamén se fixo unha homenaxe ás e aos 14 presidentes que tivo o centro dende o seu nacemento, así como ao socio de maior idade, Lino Vázquez, a dous dos seus socios colaboradores e ao adestrador do equipo de fútbol do Lar Galego de Pamplona, Manolo Requeijo. Conmemorouse así o septuaxésimo aniversario da entidade.\nO Lar Galego de Pamplona creouse en 1951 co obxectivo de axudar aos galegos e galegas que decidiron comezar unha nova vida na comunidade autónoma navarra, e conta na actualidade con 270 socias e socios. A súa sede ten unha biblioteca con máis de 3.000 volumes, local social, cociña e bar-restaurante.\nConta ademais, con tres grupos folclóricos, “Os fillos de Breogán”, “Lusquefusque” e “Xoaniña”, unha escola de gaita e un equipo de fútbol e un equipo deportivo. Tódolos anos celebran o Día das Letras Galegas, a Semana Cultural, o Chupinazo a Santiago, queimadas e verbenas, exposicións, campionatos, verbenas e outras festas tradicionais galegas.


Canta razón ten o Carrabouxo – Cousas de Imeneo\nCanta razón ten o Carrabouxo\ncousasdeimeneo\tUncategorized\t Febreiro 4, 2009 Marzo 28, 2017 0 Minutes\nPublicado Febreiro 4, 2009 Marzo 28, 2017\nPrevious Post Desesperación\nNext Post La Voz de Galicia manipula con malicia\n4 opiniones sobre “Canta razón ten o Carrabouxo”\nFebreiro 4, 2009 ás 5:28 pm\nE o desas oposicións en plena campaña e con ese baremo, que? Transparencia e igualdade de oportunidades, non?\nFebreiro 4, 2009 ás 10:07 pm\nOla ANTI,boa noite,a ver ho,non dscansas carall, 🙂 ,pois ben eu tampouco cando aparecen novas ou críticas coma túa,pois ben,ei dicir que non séi se levas razón ou non,pero mira o que aconteceu hoxe na Galiza,(o Título ou Cabeceira,é meu,mais espero que che guste), sobrevoaron polos ceos da Galiza,as FAS ( Forzas Aéreas Socialistas ), que,xa de paso,deixáron caer, no noso ceo Galego,a cinco “paracaidistas”,que ,tamén hai que dicer,que ” aterraron ben,e sen complicacións de ningún tipo,pois caíron no ” manto verde” da nosa GALIZA, e o nome destes xa mencionados ” paracaidístas “,son os seguintes,<> , ben,pois a miña pregunta é , ¿¿ virían polo Aire ?? , 😀 , boa noite e a ” descansar ” que mañá é outro día, e ADIANTE CO BNGtxema\nFebreiro 4, 2009 ás 10:09 pm\nAnti… o teu é demagoxia da barata e rastreira.\nFebreiro 5, 2009 ás 1:42 am\nXa, xa, Andresiño. Xa sabemos que todos os que critiquen o BNG fan demagoxia barata e rastreita. Ti di que si, home. O teu é puro estilo UPG. Insultas pero non sabes contraargumentar nada. Por certo, non dixeches que non tolerabas insultos? O teu é a lei do funil.


Tres amigos mercaron unha empanada e enviaron ó máis pequeno a mercar o viño. Remoldiño sospeitaba que os seus amigos ían comer o manxar mentres el facía o recado. Remoldiño escondeuse a vixiar o que pasaba\nUn grandullón quítalle o balón a uns nenos e dálle un gran patadón. E alí vai o balón disparado contra o ceo coma un foguete, percorrendo o mundo, provocando enormes sustos,choques, caídas e potes, causando tremendas impresións a persoas que se entretiñan en calquera ocupación, e moito máis ca un apuro. Divertidísimo álbum para os primeiros lectores de Manuel Lourenzo González. Textos rimados. Ilustracións de grande forza de Andrés Meixide.


Premede na imaxe para ver o Ciclo do Entroido e os diferntes costumes que hai en Galicia para os vindeiros días. Sabiades que hoxe é o domingo corredoiro?\nHoxe é o denominado domingo corredoiro, de corredores, tamén chamado, en Cotobade, domingo de chicotes. Recibe o nome de corredoiro por se-lo día da corrida do galo. É o domingo da sesaxésima, domingo anterior ó de entroido. En Pobra de Trives, os pais que tiñan fillos na escola acostumaban regalarlle en tal ocasión un galo ó mestre, con ocasión do domingo corredoiro. Para escolle-lo rapaz que llo ía dar, enterraban o galo na terra, coa cabeza fóra, e tapándolle os ollos ós rapaces. Aquel que atopara o galo era quen llo daba ó mestre. Vicente Risco di que o mesmo costume tiñan en Allariz. Noutros lugares era este o día no que se corrían as olas, e de aí o nome de domingo oleiro. En Castro Caldelas corríanse as maulas, carreira entre veciños atados polas costas.\nQue costumes eh! algunhas xa se perderon pero ainda se conserva o noem que se lle da´ao domingo antes do de entroido.\nPero aquí temos outro dos nosos costumes que ainda mantemos: OS MANDADOS DO MECO\nO venres chegou ao cole para quedarse estes días\n"DON LIMPIÑO ", o Meco que vén supervisar como vai indo o entroido e se non vai ben....\nE aquí tedes para mañá LUNS:\n"Por adiante ou por detrás , un mandil traerás"


DUVI. Diario da Universidade de Vigo - O Observatorio de Igualdade bota a andar para visibilizar as desigualdades existentes na comunidade universitaria e as súas causas\nO Observatorio de Igualdade bota a andar para visibilizar as desigualdades existentes na comunidade universitaria e as sÃºas causas\nAnabel GonzÃ¡lez PenÃn, directora da Unidade de Igualdade\nO II Plan de Igualdade entre mulleres e homes da Universidade de Vigo, aprobado en 2016, incluía entre os seus obxectivos a creación dun “observatorio de igualdade como fonte de información das políticas de igualdade da Universidade de Vigo”. Esta ferramenta está xa en marcha co obxectivo fundamental elaborar informes e estatísticas que ofrezan información sobre as desigualdades existentes e as causas que as provocan para axudar a comprender a necesidade das políticas de igualdade adoptadas na institución académica e o fundamento delas. Deste xeito, a Universidade de Vigo convértese na primeira de Galicia en crear un organismo deste tipo, que xa inclúe varios documentos, como o informe de participación feminina nas xuntas de centro das facultades e escolas da Universidade de Vigo; o informe de participación feminina nos órganos de goberno dos centros da Universidade de Vigo e o informe de participación feminina de órganos colexiados e unipersoais da Universidade de Vigo. Estes tres documentos son novos e elaboráronse especificamente para a posta en marcha do Observatorio de Igualdade e a eles súmanse neste repositorio outros informes previos, como por exemplo, a análise de composición da Universidade por xéneros.\nAnabel González Penín, directora da Unidade de Igualdade, explica que o observatorio ten catro obxectivos principais. Por unha banda, explica, “tratarase de avaliar os efectos producidos polas políticas de igualdade implementadas na Universidade de Vigo; por outro lado servirá para cuantificar as desigualdades da institución; unha terceira finalidade é visibilizar as experiencias das mulleres da Universidade e, finalmente, permitirá realizar, na medida do posible, informes cualitativos que axuden a coñecer as causas das desigualdades”.\nIgualdade forman e igualdade real\nA finalidade do observatorio é amosar datos de cal é a situación da igualdade real na Universidade de Vigo, ademais de ofrecer unha diagnose da realidade, achegando xustificacións para tomar as políticas necesarias para corrixir as desigualdades. Anabel González Penín destaca que a igualdade formal non implica unha igualdade real e pon o foco naquelas situacións de aparente igualdade baixo as que se esconden desigualdades e discriminacións indirectas “que é preciso amosar para poder atallalas”. Neste contexto é no que se fai necesaria unha diagnose exhaustiva da situación para “coñecer que está pasando, onde se manifestan esas desigualdades e por que seguen sucedendo a pesar do recoñecemento da non discriminación por razóns de xénero”. Por iso defende a creación do observatorio como “un paso máis do compromiso institucional da Universidade de Vigo para acadar unha igualdade real de oportunidades entre as mulleres e os homes da súa comunidade universitaria”, conclúe.\nTraballando nun informe sobre o acoso sexual\nPara a elaboración dos estudos e análises que se consideren precisos ao abeiro deste observatorio, a Unidade de Igualdade contará co apoio técnico da Unidade de Estudos e Programas e do persoal docente e investigador da institución. Un exemplo desta sinerxía é a elaboración do informe sobre acoso sexual e por razón de sexo e orientación sexual que está sendo levado a cabo baixo a dirección técnica do grupo de investigación Sexualidade, xénero e saúde PT1 do campus de Ourense. Segundo González Penín, este informe é “prioritario” e estase a desenvolver dende setembro do ano pasado en colaboración con Consello Social e o Tribunal de Garantías. Destaca que aínda que todas as universidades mostran preocupación por este tema, “somos a única universidade española que tivo o arroxo de elaborar un informe deste tipo; do seu resultado sairá unha guía de boas prácticas para contribuír á prevención de acosos baseados no xénero, identidade ou orientación sexual e lograr a erradicación destas condutas na comunidade universitaria”, sinala a responsable da Unidade de Igualdade.


Detido un home por un presunto delito de violencia machista na cidade | Noticias Vigo\nDetido un home por un presunto delito de violencia machista na cidade\nSegundo o atestado policial, sucedeu despois de que o suposto agresor revisase o teléfono móbil da vítima.\nPublicado por Noticias Vigo o día 31/01/2021 na sección de Galicia,Pontevedra,Sucesos\nA Policía Local procedeu á detención dun home de 51 anos nun domicilio do centro da cidade por un presunto delito de violencia machista. Os axentes puxeron ao detido a disposición xudicial logo de que o venres pola tarde tratase de agredir, supostamente, a unha muller de 40 anos, nai da súa filla, despois de terlle revisado o teléfono móbil.\nSegundo o atestado policial, os axentes acudiron ao domicilio, situado nunha céntrica rúa da cidade, ás 17.50 horas alertados polos veciños que escoitaron como unha muller saía pola fiestra pedindo axuda.\nO relato da vítima recollido no atestado policial, revela que convidou a xantar ao pai da súa filla con motivo do aniversario de el. Logo da comida, cando a vítima se atopaba tocando o piano, o suposto agresor faise co teléfono móbil dela, que o tiña no peto traseiro do pantalón, e encérrase no balcón do salón.\nA vítima requírelle que lle de devolva o teléfono sen obter resultados. Minutos despois entra o detido tirando o móbil ao chan, o que provoca temor á vítima que sae correndo cara ao cuarto de baño, onde se encerra.\nO atestado policial recolle que o detido comezou a golpear con forza a porta até o estremo de rompela na parte superior.


As mutacións da crise dende agosto de 2007 | Ies Ou Non Ies\nAs mutacións da crise dende agosto de 2007\nAgosto 6, 2011 ás 16:34\t(Economía)\nHoxe a débeda norteamericana vale menos que onte, por pirmeira vez na historia.\nFacendo memoria: a actual crise económica comenzou en agosto de 2007, cando a bolsa podre de hipotecas subprime estadounidense deu a primeira sorpresa nos mercados financieiros. A partires de ahí un inmenso océano de débedas impagables inundou a economía dos países occidentais e se produciron as primeiras quebras bancarias.\nNo ano seguinte a crise hipotecaria estadounidense trasladouse á banca europea: foi cando comenzou a crise de liquidez de 2008. Nesta fase os bancos centrais de Estados Unidos, Europa, Canadá, Reino Unido e Xapón inxectaron liquidez ao sistema bancario en cantidades astronómicas. As consecuencias máis ou menos directas foron o recorte da financiación da economía productiva. Dese xeito en 2009 a crise financiera xa estaba trasladada á economía real, en forma de peche de empresas e crecemento do paro (o que vivimos dramáticamente en España).\nPara cando a crise de liquidez, logo crise económica, se transformou nunha crise monetaria do euro e de déficit (en 2010) a solución adoptada polos nosos gobernantes parece clara: os costes da recuperación deben pagalos as clases mais humildes e as clases medias, e en ningún caso os responsables de non ter evitado a maior estafa piramidal da historia recente do capitalismo. Eso xenerará nos próximos anos unha nova mutación da crise: a crise social. Velaí como a crise das hipotecas subprime se transformou nunha crise de liquidez, logo nunha crise productiva, para rematar sendo unha crise monetaria e fiscal e finalmente social.\nTraducción ao idioma da rúa: as débedas do sistema financieiro e dos que por irresponsabilidade ou ignorancia tomaron préstamos que non poden pagar anótanse na contabilidade nacional dos estados e tradúcense nun recorte de servizos públicos. En linguaxe comprensible para o español pisitófilo-creditófago: ao precio do seu piso debe sumarlle os intereses, os impostos pagados e os servizos descontados. É posible que facendo unha análise financieira incluíndo todos os costes anteriores, un piso de 100.000 euros teña un coste real de 300.000 ou 400.000, a pagar en 35 anos. Son as contas do Gran Capitán.


Baiona presenta a exposición “Miradas en Igualdade” - ValmiñorTV\nInicioBAIONABaiona presenta a exposición “Miradas en Igualdade”\nDende que se declarou o estado de alarma, todas as actividades programadas dentro da Primavera Lila víronse afectadas e moitas tiveron que cancelarse. Dende a Concellería de igualdade de Baiona, a pesares desta crise seguen traballando en todo canto sexa posible para levar adiante dita programación. “Grazas ás redes sociais e ás novas tecnoloxías podemos levar adiante accións que poñen en valor a figura da muller en diferentes eidos”, destaca Yasmina Moreira.\nO pasado 31 de marzo comezaban coas actividades online, facendo a presentación da ampliación do Punto de interese feminista da Biblioteca coa colaboración da escritora e docente de Baiona Iria Misa. Nese vídeo facíase un chamado a toda á xente que quixera colaborar coa lectura dunha peza literaria escrita por unha muller, só tiñan que gravar un vídeo facendo a lectura e remitilo á Concellería de Igualdade. Estas pezas de menos de dous minutos poden verse na páxina de Facebook da Concellería e tamén no perfil do Instagram (@IgualdadeBaiona).\nHoxe presentan a exposición colectiva “Miradas en Igualdade”, comisariada por Irene Silva, que tamén forma parte da mostra. Esta exposición ten como obxectivo amosar a mirada de 4 artistas, a interpretación do mundo a través da linguaxe que elas escollen para transmitilo. Contan coa deseñadora gráfica Olalla Fernández; a fotógrafa e videógrafa Cristina Grande; a pintora Lourdes Alonso e a artista plástica Irene Silva. “Grazas ás plataformas virtuais poderemos desfrutar desta mostra con total seguridade dende as nosas casas. É un luxo poder achegarse á ollada destas 4 mulleres e todo un orgullo contar con elas para levar adiante proxectos coma estes. Esperamos que algún día poidamos ter a posibilidade de desfrutar da mostra en vivo e en directo”, sinala a concelleira.\nAdemais destas accións de visualización do papel das mulleres en diversos eidos, dende a área de Igualdade e a través do CIM, segue a traballarse na atención ás mulleres, de xeito telemático e presencial en caso de urxencia.\nEste novo escenario de incerteza tamén nos obriga a reformular todas as accións que dende esta área se levan a cabo como son a formación, puntos de información, eventos, etc. “Son tempos difíciles e de cambios que esperemos poder salvar o mellor posible”, conclúe Yasmina Moreira.


Feijóo parabeniza a proposta de Méndez de Vigo dun MIR de dous anos para o profesorado\nJavier Maroto, Méndez de Vigo e Feiijóo na Convención de educación do PP. Santiago de Compostela. Imaxe: PP\nRedacción 09:36 do 28 de xaneiro de 2018\nO ministro de Educación anunciou durante a Convención nacional de educación do PP, realizada en Santiago que o goberno vai impulsar dentro do pacto de Educación un novo modelo de función docente que incluirá "un programa de formación práctica titorizada (MIR) de dous anos de duración, no que se traballen todas e cada unha das funcións asociadas á docencia".\nDe Vigo afirmou que o goberno español quer un novo sistema de acceso ao profesorado. Por iso, após superada a formación de grao e máster de profesorado, o executivo de Mariano Rajoy quer establecer unha primeira proba selectiva única para todo o Estado español que avalíe os coñecementos da especialidade, así como outros aspectos relacionados coa organización curricular e escolar, xestión de centros educativos...\nCiudadanos apresurouse a saír á area mediática para afirmar que esa idea era súa, dicindo que figuraba no seu programa electoral e que foi unha das exixencias que puxeron no acordo de investidura co PP.\nO presidente da Xunta, Núñez Feijóo, interveu na Convención nacional do PP, parabenizou a proposta realizada polo ministro e defendeu o modelo lingüístico que o seu goberno aplica en Galiza.\nfeijoo PP ensino educación mir\nAna Pontón pide ao BNG “saír a por todas” nas eleccións municipais


Os medios públicos galegos poñen en marcha unha programación especial arredor das Letras Galegas | Información corporativa da CRTVG | CRTVG\nOs medios públicos galegos poñen en marcha unha programación especial arredor das Letras Galegas\nA Radio Galega afondará na figura e a obra de Antonio Fraguas con entrevistas en profundidade, a primeira este mércores ás 10.30 h. co presidente da RAG, Víctor F. Freixanes\nA emisora pública recuperará ao longo do mes do seu arquivo os abundantes audios que conserva e que permitirán escoitar a voz do autor homenaxeado\nA TVG prepara tamén contidos específicos para este mes, con cortinas dedicadas a Fraguas na súa progra\nSantiago, 30.04.2019.- Comeza o Mes das Letras na CRTVG, que a partir deste mércores afondará na figura e a obra de Antonio Fraguas e no seu labor de investigación etnográfica e de divulgación da cultura popular galega e recuperará fondos documentais do seu arquivo. A primeira achega será o propio 1 de maio cunha entrevista ás 10.30 h. na Radio Galega co presidente da Real Academia Galega, Víctor F. Freixanes, sobre o autor homenaxeado no Día das Letras deste ano.\nEste mesmo día porase en marcha a emisión de teatralizacións sobre a vida e obra de Antonio Fraguas e contos que relatou no seu día cando era colaborador da Radio Galega. Tamén se recuperarán os abundantes audios que conserva o arquivo da RG do autor e escoitaranse fragmentos da súa obra, así como reflexións doutros persoeiros da cultura sobre a súa figura.\nAdemais, realizaranse entrevistas en profundidade a persoeiros coñecedores da súa vida e obra que serán emitidas na radio en diversos días dentro do ‘Diario Cultural’ e postas a disposición pública na web diariocultural.gal. Entre outros, ao longo deste mes, falarase coa biógrafa Malores Villanueva; co presidente da Fundación Antonio Fraguas, Justo Beramendi; co historiador Adolfo de Abel Vilela; co director do Museo do Pobo Galego, Clodio González, e co antropólogo Xosé Manuel González Reboredo, bo coñecedor da súa obra.\nO día 17 de maio, o ‘Diario Cultural’ mudará a súa estrutura e sairá dos estudios para facer a edición da mañá desde Cotobade, vila natal de Antón Fraguas, onde a Real Academia Galega celebrará os seus actos conmemorativos. E a edición da tarde deste programa duplicará o seu tempo a unha hora para realizar o programa desde o Museo do Pobo Galego en Santiago, institución da que foi director.\nEspecial 'Zigzag', o 17 de maio na TVG\nPola súa parte, durante os vindeiros días a Televisión de Galicia emitirá ao longo da súa programación diversas cortinas en homenaxe a Antón Fraguas. Os informativos e programas culturais darán conta dos diversos actos conmemorativos, publicacións e divulgación da obra e vida de Fraguas.\nO día 17 de maio ofrecerase un especial monográfico de ‘Zigzag’ desde o Museo do Pobo Galego, en que contará con diversos expertos, analizará a súa figura e recuperará imaxes de arquivo que conserva a TVG sobre o autor. Programas especiais arredor da nosa lingua e estreas de cine galego completarán as propostas neste Mes das Letras.\nAdemais, a CRTVG empregará a súa web e redes sociais como outra fonte divulgadora e reunirá toda a información e as achegas realizadas para poñer a disposición dos usuarios pezas e programas de radio e televisión pensando no seu uso educativo. E, ao igual que o ano pasado, a CRTVG tamén creará unha web dedicada á figura do homenaxeado, que estará aloxada dentro da sección de RSC, #AcciónsG.


ELIMINATORIAS POLO ASCENSO A 1ª DIVISIÓN GALEGA FEMININA DE FÚTBOL : RECTIFICACIÓN E HORARIOS DE SEMIFINAIS. – Piratas de Muxia\nA sede da RFGF en Santiago de Compostela albergou este martes, e de forma telemática, o sorteo das fases finais da Liga Galega Feminina – 2ª División e da Liga Galega Infantil Feminina. Ambas comezarán a celebrarse esta próxima fin de semana.\nO sorteo estivo presidido por Amancio Varela, directivo responsable do Fútbol Feminino na RFGF, e no mesmo estiveron presentes os representantes dos clubs que disputarán este tramo decisivo do campionato.\nNa LGF – 2ª División son 8 os equipos que loitarán polos dous ascensos que hai en xogo. Cómpre salientar, ademais, que a primeira das eliminatorias pola parte esquerda do cadro xa estaba predefinida sen ser necesaria a extracción de bólas, debido a que enfrontará ao mellor primeiro clasificado de todos os grupos durante a primeira fase, que é o Lóstrego CF, e ao mellor segundo seguindo criterios de deportividade, que é o CF Noia.\nBergantiños FC e UC Cee pódense ver na final\nDecíamos que o sorteo foi bo para os intereses do fútbol feminino da Costa da Morte e Bergantiños FC e UC Cee non se verían as caras, pero todo o contrario, so se poden ver as caras na final por un dos dous postos de ascenso. Non fomos nós sos os que caeron na confusión coa montaxe do cadro de enfrontamentos que pubricou a RFGF, pois tal e como aparece na foto parece que os ceenses de pasar xogaríanse un posto co campión da eliminatoria Lóstrego-Noia e as bergantiñistas coas que pasasen do Umia Rosalía, pero resulta que o cadro hai que miralo de maneira que o gañador do UC Cee-CD Bueu, verase as caras co gañador do Narón Bergantiños FC. Ata os propios clubes tiveron problemas de entendemento co primeiro cadro.\nHORARIOS IDA DE SEMIFINAIS\nHai que mencionar o malestar do horario para as rapazas do Bergantiños FC debido as distanzas a percorrer, antes e despois do encontro.\nLóstrego-Noia, ás 12:00 horas\nÚmia CF “B”-EFF Rosalía, ás 18:00 horas\nUC Cee-CD Bueu, ás 18:00 horas\nSDC y R Narón Freixo-Bergantiños FC, ás 20:00 horas\n-Foto : RFGF/Bergantiños FC\n-Texto : RFGF/piratasdemuxia


comunicación segundo a cámara de vídeo\nChat de vídeo na web da cámara está facendo un popular ocupación entre os mozos e entre os máis de poboación adulta\nTal comunicación beneficios moito antes común correspondencia\nVostede directamente ver e escoitar o interlocutor, como el de Ti.\nHoxe hai moitos servizos que apoian esta forma de comunicación. Se vai a un motor de procura e prescribir»comunicación cámaras», vai ver decenas, se non centos de sitios que ofrecen tales oportunidades.\nO noso proxecto: videolove evolucionando cada día, e agora é considerado un dos mellores servizos de onde pode só falar con aleatoria interlocutor en formato de vídeo e para adquirir novos coñecidos e amigos.\nNon é unha característica especial que permite que engadir a amigos despois dun breve vídeo de comunicación a través da cámara de vídeo\nEn outros servizos Que probablemente pode simplemente cambiar a outra fonte, e se eles entenden que quere seguir para comunicarse co anterior, a oportunidade será perdido.Visita o noso sitio web, onde non ten que se rexistrar e pode inmediatamente comezar a comunicarse


A ANPA do colexio Igrexa dona os alimentos do Plan Madruga a Aldeas Infantiles\nA Asociación decidiu facer esta doazón de leite, galletas e outros produtos propios do almorzo a esta ONG afincada en Redondela. Trátase de alimentos que formaban parte do Plan Madruga e que, ante a incerteza de si haberá ou non volta ao colexio, preferiron doar antes de que chegaran caducar.\nO peche dos colexios pillou a toda a comunidade educativa por sorpresa. Pais, nais, alumnado, profesorado e as propias Asociacións de pais e nais que, dun día para outro, tiveron que paralizar practicamente toda a súa actividade ante unha situación sobrevida como a causada polo confinamento.\nEntre as actividades que xestiona a ANPA do colexio Igrexa atópase o Plan Madruga, que proporciona o servizo de almorzo a nenos e nenas que por cuestións de conciliación chegan ao centro antes da súa apertura. Leite, galletas e outros produtos propios desa primeira comida do día permanecían a espera de que se volvera abrir o colexio. Ante a falta de noticias ao respecto, e antes de que eses alimentos caduquen decidiron facer unha doazón a Aldeas Infantiles, doazón á que se sumou tamén o propio Colexio quen achegou o leite sobrante do programa lácteo do trimestre pasado.\nUnha Asociación que segue en activo pendente de calquera demanda de pais e nais. Agradecen que dende o Concello se lle estea a dar resposta as familias que carecen de ordenador ou internet "sabemos que esas fotocopias están sendo entregadas" explica a presidenta Emilia Rodríguez. Para evitar ademais esa dependencia das fotocopias tamén xestionaron que os libros de exercicios que quedaran dentro do centro foran entregados ao alumnado.\nEmilia Rodríguez Anpa Igrexa\nUnha doazón de alimentos\nFotocopias e libros\nAs fotocopias está a facelas o concello. Dende a ANPA xestionaron a achega dos libros que quedaran dentro do centro


Que é un quasar? Características, historia e importancia | Meteoroloxía en rede\nPortillo alemán | 11/05/2021 10:03 | Meteoroloxía\nSabemos que o universo é inmenso e pode haber numerosos obxectos descoñecidos como as estrelas que se refiren a un corpo celeste. Tamén hai varios tipos de obxectos astronómicos individuais que se poden atopar no ceo. Entre todos estes obxectos astronómicos atopamos o quasar. É o obxecto astronómico considerado por científicos expertos como unha das estrelas máis luminosas que existen no universo. Trátase de que Roger Birds atopa espazo moi lonxe e consegue emitir enormes cantidades de enerxía a través dunha radiación similar para producir estrelas.\nNeste artigo contámosche todo o que necesitas saber sobre o quasar, as súas características e importancia.\n2 Historia do quasar\n3 Propiedades Quasar\n4 Onde se atopan?\nQuasares son corpos celestes alimentados por buracos negros supermasivos (miles de millóns de veces maior que o noso sol). Brilan tan forte que deslumbraron as antigas galaxias que as contiñan e, sorprendentemente, só comezamos a entendelas hai medio século.\nOs científicos cren que estes fortes sinais proveñen do núcleo galáctico, que ten máis que a galaxia hóspede. De feito, só atopamos quásares en galaxias con buratos negros supermasivos (nin sequera en todas as galaxias de buratos negros). Cando o material celeste está demasiado preto, forma un disco de acreción que se quenta ata millóns de graos e emite moita radiación.\nO ambiente magnético ao redor do burato negro provoca os chorros de enerxía fórmanse en direccións opostas (semellante ao que ocorre coa enerxía dun púlsar, que tamén emite en dúas direccións opostas), que viaxan polo espazo durante millóns de anos. Aínda que a luz non pode escapar do burato negro e caen nel po e gas, outras partículas aceléranse case á velocidade da luz debido a este magnetismo.\nAgora imos centrarnos nas características do quasar:\nAliméntase da enerxía xerada polo violento encontro entre a materia galáctica\nCrece no centro dunha nova galaxia e logo convértese nun corpo celeste moi brillante. Incluso pode detectar miles de millóns de anos luz.\nA súa luz é causada por un enorme buraco negro situado no centro da Vía Láctea.\nA materia gasosa que o rodea conseguiu alcanzar temperaturas extremadamente altas. Había moita fricción e turbulencia nela.\nTeñen altos niveis de radiación.\nSon millóns de veces máis brillantes que as estrelas.\nHistoria do quasar\nDebemos remontarnos á década de 1930, cando Karl Jansky (un dos pioneiros da radioastronomía moderna) descubriu que as perturbacións estáticas nas liñas telefónicas no Atlántico procedían, máis ou menos, da Vía Láctea. Na década de 1950, os astrónomos xa usaban radiotelescopios para escanear o ceo e usaban os seus achados para comparalos con imaxes do ceo.\nPolo tanto, descubriron que algunhas fontes de emisión máis pequenas non tiñan fontes de emisión equivalentes no rango de luz visible. Noutras palabras, atoparon a fonte da emisión de radio no sinal de radio, pero non atoparon unha estrela nin nada que pareza emitir esta enerxía na imaxe do ceo. Os astrónomos chaman a estes obxectos "fontes de enerxía sen fíos para vistas" ou "quásares". Despois de anos de investigación (e incluso pode ser posible aclarar a posibilidade de que sexan algún tipo de emisión dunha civilización alieníxena), as persoas descubriron que en realidade son partículas que se aceleran preto da velocidade da luz.\nÉ unha fonte de enerxía que se encarga de irradiar unha gran cantidade de luz, é un buraco negro extremadamente enorme e un forno de gas brillante.\nO quasar ten un cambio de vermello considerable e están lonxe do chan. Aínda que parecen débiles cando se ven a través dun telescopio, están moi afastados, o que os converte nos obxectos máis luminosos do universo. Poden cambiar a súa luminosidade en diferentes períodos de tempo. Algúns deles tamén poden cambiar o brillo en meses, semanas, días ou horas. O ancho dun quasar que cambia nun período de tempo dalgunhas semanas non pode exceder algunhas semanas luz.\nO quasar tamén ten moitas das mesmas características que as galaxias activas. A radiación non é radiación térmica e observouse a través de chorros e lóbulos (como as galaxias de radio). Os quasares pódense observar en moitas rexións do espectro electromagnético, como radiofrecuencia, infravermellos, luz visible, ultravioleta, raios X e incluso raios gamma. A maioría deles son máis brillantes no marco de referencia da cor ultravioleta preto da liña de emisión de hidróxeno Lyman-alfa de 1216Å, pero debido ao seu desprazamento ao vermello, a mancha de luz observada no infravermello próximo alcanza os 9000Å.\nA importancia de descubrir e estudar o quasar é que os científicos poden usalo para atopar información importante sobre como crear o primeiro buraco negro supermasivo e a súa galaxia.\nA maioría dos quasares que atopamos están a miles de millóns de anos luz de nós. Xa que aínda que viaxa á velocidade da luz, estas radiacións tardan moito en estenderse. Estudar estes obxectos é realmente o mesmo que usar unha máquina do tempo, polo que podemos ver corpos celestes hai miles de anos, como cando a luz escapou de alí. Millóns de anos. Dos máis de 2.000 quasares coñecidos, a maioría existían nas primeiras etapas das súas galaxias. A Vía Láctea puido celebrarse nos primeiros días e permaneceu en silencio desde entón.\nOs quasares emiten ata un billón de voltios de enerxía, superando toda a luz recollida por todas as estrelas na Vía Láctea. Son os obxectos máis brillantes do universo e a súa potencia luminosa é de 10 a 100.000 veces a da Vía Láctea. Non son os únicos obxectos con estas características, de feito forman parte dun grupo de corpos celestes chamados núcleos galácticos activos, que tamén inclúe as galaxias e corpos celestes de Seifert.\nEspero que con esta información poida aprender máis sobre o quasar e as súas características.\nCamiño completo ao artigo: Meteoroloxía en rede » Meteoroloxía » Quasar: características e propiedades


07:00 Domingo, 29 de Marzo de 2020\n"Me siento profundamente gallego, que es mi forma de ser español" Así foi como se despachou, entre outra retaíla de consideracións contraditorias e prepotentes, Manuel Fraga en resposta á interpelación do senador do BNG no Pleno do Senado onde se debatía a proposta para estudar unha reforma do Regulamento da Cámara que permita xeralizar o uso do galego, do catalán e do euskera na mesma. Falou así, bramando que non consinte "lecciones de galleguismo" para a continuación proceder, como era de agardar, a votar en contra da iniciativa, en consonancia cos intereses españolistas dun PP cada día máis indecoroso, como ben levamos meses comprobando cos ataques á nosa lingua desde o goberno da Xunta de Galiza.\nO currículo do que foi presidente do goberno galego durante 16 anos, mais tamén ministro na ditadura franquista e protagonista da "reciclaxe" que supuxo a transición sérvenos agora para introducir diferentes cuestións que cómpre ter presentes, máxime entre as e os máis novos, pois convennos coñecer o pasado para poder entender o presente e, máis aínda, contribuír a forxarmos un futuro colectivo para o noso pobo.\nComo dicía, Fraga foi un dos protagonistas da transición que posteriormente á morte de Franco se idearía no Estado español e que, a través do que se deu en chamar "reforma política", o alumeamento da Constitución de 1978 e o referendo que a esta seguiu, serviu para que a base social do franquismo e o seu séquito saísen airosos, sobrevivindo politicamente con enfeites de democracia.\nEsta sorte de recordatorio histórico achéganos á actualidade, onde nos atopamos cun réxime comunmente denominado "Estado das Autonomías", máis que en ningún caso está contemplado constitucionalmente con semellante rúbrica. Con lermos a cláusula da "indisoluble unidade da nación española", consagrada no texto constitucional, podemos inferir xa a escasa posibilidade dunha articulación territorial diferente no Estado. É este quen seguiu a manter intactos os mecanismos de control, non só por erixirse en depositario da soberanía, senón tamén porque o restrinxido marco competencial delegado converte o que debería ser autonomía política nunha simple e cautelosa descentralización administrativa. Se nos detivésemos no plano estritamente xurídico poderíamos comprobar, por exemplo, como as competencias exclusivas, atribuídas posteriormente a Galiza en virtude do Estatuto de Autonomía, son en realidade compartidas, en atendemento as reiteradas cláusulas que suxeitan as facultades do autogoberno na suprema autoridade atribuída ao poder central, depositado no Estado español.\nDesde os tempos das monarquías absolutas pasando polas dúas versións republicanas, as ditaduras e até chegar á nomeada descentralización administrativa da actualidade, o Estado español foi sempre remiso ao recoñecemento da súa diversidade plurinacional. O nacionalismo galego, consciente disto, impulsou sempre ferramentas e praxes que fosen no camiño da defensa do principio de autodeterminación, que vén a implicar o recoñecemento da soberanía nacional e o dereito dos pobos a dotarse de institucións propias, acordes coa súa identidade nacional. O marco xurídico constitucional español, no cal se inseriu á nosa nación xunto con outras, bota luz sobre a incoherencia e a discriminación que supón dotar de institucións e normas homoxéneas a realidades nacionais e sociais heteroxéneas, o que é mais aínda, vén a por de manifesto o erro que supón a separación dos dereitos individuais dos colectivos, dos que nos pertencen como pobo, cando no recoñecemento destes últimos está a garantía do exercicio dos primeiros.\nLonxe do que o sistema predica, cobra nos tempos que corren, se cabe, maior vixencia a defensa do dereito de autodeterminación dos pobos. Mais non abonda con proclamalo en abstracto, senón que cómpre entendelo, como o nacionalismo galego propugnou sempre, no sentido dinámico da construción das bases para a emancipación nacional e social do noso pobo. Así o fai o nacionalismo cando impulsa en todos os niveis organizacións nacionais e soberanas e cando non subordina os intereses do país ás decisións impostas polo Estado español. A hexemonía do nacionalismo é un factor decisivo para a superación do marco autonómico, conscientes de que é este o marco xurídico no que temos que mover as pezas no camiño de conquerirmos a transformación nun Estado de carácter plurinacional. Na man do nacionalismo galego está seguir creando consciencia nacional, pois é soamente a través desta como poderemos introducir unha dinámica favorábel ao avanzo do proceso de autodeterminación do noso pobo. O único xeito de atopármonos no camiño da Galiza ceibe e popular longamente ansiada e batallada.\n3 comentarios | 9181 lecturas\n[04-05-2010 15:54] Abelardo del Caño comentou:\nComo leín nos outros comentarios, é un argio sinxelo maís ben lúcido do que é o Estado, o que podemos esperar dél e, por suposto, do noso papel na construcción dá Nación! Parabéns\n[03-05-2010 ] Trasdeza comentou:\nParabéns polo artigo Lucía\n[03-05-2010 ] tantoten comentou:\nMoi bo artigo, claro e conciso. A seguir así, ánimo!


Marín retira 472 pombas e 173 niños de gaivota - Pontevedra Viva\nPombas na Ferrería\nMartes 26 de Decembro, 2017 ás 17:28 do Martes 26 de Decembro, 2017\nA campaña iniciada polo Concello de Marín para controlar a poboación de aves, principalmente pombas e gaivotas, segue dando os seus froitos. Segundo informa o goberno municipal no último ano 2017, a presenza de ambas as especies foise reducindo de forma paulatina, na busca dun censo "asumible".\nAsí, ao longo deste ano retiráronse un total de 472 exemplares de pomba. Os traballos centráronse na rúa Concepción Arenal e, recentemente, en dúas zonas sobre as que aínda non se actuou, a rúa do Forno e O Seixo, que se estaban vendo afectadas pola presenza masiva destas aves.\nO servizo de control poboacional da gaivota patiamarela, ademais, pechou o ano coa revisión de 336 tellados, dos cales se retiraron 173 niños. Son, en total, 242 ovos e 78 pitos retirados.\nNeste traballo, destacan desde o Concello, tivo unha gran incidencia a colaboración dos cidadáns, que permitiu aumentar a localización destes niños.\nAdemais do servizo para ambas as especies, o concello tomou unha serie de medidas para facilitar a redución destas dúas especies como a retirada de lixo do exterior do mercado ou a información a propietarios de edificios en mal estado con pombais incontrolados para que tomen as medidas oportunas.


Recomendacións para os Reis Magos: Top 13 de comics internacionais editados en 2015\nPois, como vos adiantamos hai uns días, os Reis Magos solicitaron a nosa axuda pedíndonos as nosas recomendacións entre as bandas deseñadas editadas durante o 2015. Xa vos mostramos a nosa resposta respecto aos títulos nacionais, e hoxe vos presentamos os trece títulos de autores estranxeiros que máis nos gustaron dos editados durante o pasado ano\nUnha fábula sobre o paso da infancia á madurez a través dun debuxo limpísimo e dun mundo máxico e surrealista, protagonizada por unha rapaza e polo raposo que dá nome ao libro. Unha pequena xoia que non nos cansamos de recomendar e que tamén está comentada na nosa páxina.\nUn dos episodios históricos máis relevantes na historia europea de finais do século XX foi a caída do Muro de Berlín, momento trascendental que esta novela gráfica narra de maneira moi intelixente e interesante, explicando como pasou e de que xeito afectou á poboación das dúas Alemañas.\nUnha sorprendente historia de aventuras e xénero histórico, na que seguimos a andaina de dous franceses, un aristócrata de familia acomodada e un badulaque corso, que traban amizade na Primeira Guerra Mundial e se van ver implicados nas Guerras do Riff. Unha desas obras que mesturan sabiamente o arrecendo clásico do xénero cun debuxo moderno e dinámico, e da que tamén podedes atopar máis información na nosa páxina.\nEste herdeiro de Crumb e Burns convídanos a toda unha viaxe polo lado escuro do mito norteamericano. Un verdadeiro e fascinante collage composto por historietas curtas, ilustracións , textos narrativos, cancións e mesmo fotografías. Un excelente quebracabezas influenciado pola literatura beatnik e as novelas pulp.\nPara nós unha das mellores novas comiqueiras do ano foi a publicación desta obra, un dos títulos máis salientables dun autor italiano, inclasificable e cheo de talento, ao que non se coñece no noso país tanto como debería.\nCon esta obra, de tintes autobiográficos, sobre un debuxante de manga sen éxito e as súas tentativas de atopar un traballo co cal manter a súa familia, Yoshiharu Tsuge asinou un retrato da sociedade xaponesa posterior á Segunda Guerra Mundial ao tempo que mostraba as súas dúbidas como artista e como persoa. Un conmovedor, desacougante e magnífico relato que algúns consideran unha das obras mestras da novena arte.\nToda unha experiencia lectora a deste experimento formal desenvolto con mestría por Richard McGuire, que focaliza o punto de vista do lector ou lectora no salón dunha casa de Brooklyn, polo que vemos pasar millóns de anos. Descubride máis sobre este título no artigo que sobre el escribimos.\nOutra obra especialmente atractiva a nivel gráfico, na que os autores plasman, de xeito moi acertado, as peripecias vitais do mítico bluesman Robert Johnson, un enigmático guitarrista e cantante que influíu notablemente na música dos últimos oitenta anos. Aquí atoparedes máis información sobre este título.\nCon este título que xa comentamos aquí, Riad Sattouf volveu gañar a Palma de Ouro do Festival de Angulema, mesturando o xénero doutras realidades coas lembranzas de infancia, xa que nos conta a súa nenez, na que viviu, a comezos dos anos oitenta, en Libia, Francia e Siria.\nUnha deliciosa historia sen palabras protagonizada por un matrimonio bretón que vivirá, cada un pola súa banda, unha particular odisea. Amor, humor, acción, viaxes, crítica social e moitas cousas máis neste título que alimenta e reconforta, e do que tamén fixemos unha recensión nesta páxina.\nUn magnífico relato coral cheo de existencialismo onde os personaxes procuran atopar o seu lugar no mundo. Unha obra dunha fermosura gráfica impresionante que comentamos hai unhas semanas na nosa páxina.\nO agardadísimo terceiro ciclo da saga de ciencia-ficción titulada Los mundos de Aldebarán chega ata nós, como os dous anteriores, nun formato integral que reúne os seis volumes dos que consta. Reatopámonos con Kim e o resto de personaxes, desta volta implicados na colonización do planeta Antares por parte dunha empresa cuns fins un tanto místicos.\nCoa boca aberta quedamos tras ler esta auténtica xoia na que o autor estadounidense acada todo un cumio na súa extensa carreira. O creador do universo de Locas retoma o personaxe de Maggie con mestría a través de distintos momentos da súa vida. Falámosvos con entusiasmo dela hai uns meses.


Unha muller ferida nunha colisión entre dous vehículos provocada por un cabalo - Noticias de Galicia\nUnha muller ferida nunha colisión entre dous vehículos provocada por un cabalo\nPUBLICADO EN: Noticias de Galicia ► Negreira ► Sucesos ▼\nUnha muller resultou ferida na madrugada deste venres nunha colisión entre dous vehículos provocada por un cabalo na localidade coruñesa de Negreira. Segundo informou o 112 Galicia, o animal cruzouse diante dos coches e morreu no acto. O incidente aconteceu sobre as 7,00 horas deste venres na AC-546, á altura da parroquia de Covas.\nO CAE 112 Galicia alertou a Urxencias Sanitarias, aos Bombeiros de Santa Camba e ao GES de Brión. A situación tamén foi posta en coñecemento de Protección Civil e da Guardia Civil de Tráfico.\nAo lugar, o 061 desprazou unha ambulancia asistencial que levou á muller ferida, M.E.T., de 51 anos, primeiro a un centro de Atención Primaria e, posteriormente, ao Hospital Clínico de Santiago, segundo confirmaron fontes sanitarias.\nPor outra banda, tres persoas, dúas mulleres e un menor, resultaron feridas nunha saída de vía rexistrada na noite do xoves no termo municipal de Mos (Pontevedra).\nO sinistro produciuse nunha vía secundaria de Pardelas, na parroquia de Cela, minutos antes das 22,00 horas do xoves. O CAE 112 Galicia alertou aos Bombeiros de O Baixo Miño, a Protección Civil e á Guardia Civil de Tráfico.\nUnha ambulancia asistencial do 061 levou ao centro hospitalario Castro Perpetuo Socorro de Vigo a un menor e a dúas mulleres duns 20 e 40 anos de idade.\nCHOQUE DE TRÁILER E DOUS TURISMOS\nMentres, sobre as 18,30 horas do xoves sucedeu outro accidente de tráfico na localidade pontevedresa de Poio no que se viron implicados dous turismos e un camión que transportaba produtos alimentarios.\nEn concreto, segundo os datos achegados polo 112, o sinistro tivo lugar na estrada PO-308, que vai de Sanxenxo a Pontevedra, na coñecida como recta de Samieira.\nUn dos alertantes indicou ao servizo de emerxencias que un dos turismos mesmo quedara encaixado debaixo do tráiler. Por todo iso, o CAE 112 Galicia mobilizou a Urxencias Sanitarias e ao GES de Sanxenxo. Tamén se alertou a Protección Civil, á Policía Local e á Guardia Civil de Tráfico.\nUnha ambulancia asistencial do 061 acudiu ao lugar para atender dúas persoas feridas, dúas mulleres duns 31 e 37 anos, que foron levadas ao Hospital Domínguez, segundo indicaron fontes sanitarias.\n23 de setembro de 2016 | 10:24\t• Sen comentarios


Ángel Rodal xa se atopa en Madrid promocionando a Real Vila de Baiona - ValmiñorTV\nInicioBAIONAÁngel Rodal xa se atopa en Madrid promocionando a Real Vila de Baiona\nÁngel Rodal atópase xa en FITUR, unha cita que non quixo perderse para promocionar Baiona na feira de turismo máis importante do mundo.\nComezou o seu traballo na capital asistindo á presentación dun dos proxectos máis ambiciosos da Xunta de Galicia, no que están involucrados todos os concellos que contan con cascos históricos, dándolle un novo enfoque e dinamizándoos como é o caso do de Baiona.\nActo seguido asistiu á presentación do Ano Xacobeo 2021, onde o Camiño da Costa por Baiona será fundamental, como xa se comprobou estes anos co seu enorme crecemento, logrando desestacionalizar o turismo, xerando novos ingresos na hostalería e o comercio local.\nTras manter senllas reunións onde comentou coa presidenta do Congreso, Ana Pastor, o presidente de Fitur, conselleiros e a directora de turismo as vantaxes que ofrece o novo Camiño da Costa, Rodal centrouse na necesidade das axudas de todas as administracións para potenciar esta nova ruta xacobea, que está claro que “une” como ben dicía nas súas referencias ao mesmo o conselleiro Román Rodríguez.\nÁngel Rodal non quixo perder a oportunidade de visitar esta mesma mañá a caseta de Huelva, onde se atopa o pobo irmán de Baiona Palos de la Frontera, onde puido charlar uns minutos cun antigo coñecido da Real Vila, como é Ismael Beiro, o primeiro gañador do concurso televisivo Gran Hermano, e que segundo confesou segue namorado de Baiona, desde que ofreceu un monologo hai uns anos, e non descartou en breve o volver gozar das súas paisaxes e gastronomía.\nComo si xa fixo o seu acompañante, que non era outro que Javier Sánchez, alcalde de Almansa, que cando Rodal convidouno formalmente a que visite Baiona, afirmou que a visitara este verán coa súa familia, gozando das súas xentes, e sobre todo, da súa gastronomía.\nRodal continuará mañá cunha xornada de vertixe, ao ter a axenda repleta de actividades como representante do Xeodestino da Ría de Vigo e Baixo Miño e presidente de Villas Marineras, ademais de seguir promocionando a Real Vila de Baiona.


Cineclube Carballiño: enero 2016\nVENRES 29 - LOS EXILIADOS ROMÁNTICOS\nTítulo orixinal: Los Exiliados Románticos\nTres amigos emprenden unha viaxe sen motivo aparente, tan só buscando amores idílicos e á vez efémeros, coa única misión de sorprenderse a si mesmos e seguir a sentirse vivos.\nAlgúns poderían dicir que se trata de queimar as derradeiras naves da xuventude, mentres que outros falarán da decadencia do xénero masculino.\nProdución: Los Ilusos Films\nDeseño de Produción: Miguel Ángel Rebollo\n· Festival de Málaga 2015: Premio Especial do Xurado e Mellor Música\nO director, Jonás Trueba (1981, Madrid, España)\nFillo de Fernando Trueba e Cristina Huete, comeza no mundo do cine coma guionista, participando en varias películas, entre elas El baile de la victoria (2009), guión polo que foi nominado ao Goya aoMellor Guión Adaptado. Posteriormente, escribiu e dirixiu as longametraxes Todas las canciones hablan de mí (2010), pola que foi nominado ao Goya ao Mellor Director Revelación, e Los ilusos (2013).\nÉ tamén autor do libro Las ilusiones (editorial Periférica) e traballou esporadicamente coma editor de libros de cine para a editorial Plot. Colabora en diversos medios de comunicación e escribe sobre cine no blog de cine de El Mundo (El viento sopla donde quiere).\nCompaxina a dirección coa docencia universataria como profesor de Dirección Cinematográfica.\n“Os 70 minutos fánseme curtos (…) recoñezo na forma de contar o espírito dun cine distante (…) E revela amor cara ao que está facendo.” (Carlos Boyero, El País)\n“A película ofrécese coma unha puntual descrición dunha gadoupada ao tempo, ao verán, á xuventude, e xa postos, á propia vida. Ao amor.” (Luís Martínez, El Mundo)\n“Película contada con tal vitalidade que nos fai crer na felicidade e na infantil camaradería do baño nun lago.” (Sergi Sánchez, Fotogramas)\nVenres 15 (Cine: Jauja) e Sabado 16 (Teatro: Falándolle a un espello)\nVENRES 15 DE XANEIRO: JAUJA\nTítulo orixinal: Jauja\nPaís: Arxentina – Dinamarca – Francia - México\nA historia dun pai, Gunnar, e dunha filla, Ingeborg, que viaxan dende Dinamarca ata a Patagonia, ata un deserto nos confíns da civilización.\nA intención de Gunnar é entrar no exército arxentino, pero cando a súa filla escapa cun soldado local, o pai deberá ir máis aló das liñas inimigas para atopala.\nProdución: Ilse Hughan, Andy Kleinman, Viggo Mortensen, Sylvie Pialat, Jaime Romandia e Helle Ulsteen\nDirección de Fotografía: Timo Salminen\nDeseño de Produción: Sebastian Roses\nMontaxe: Gonzalo del Val e Natalia López\nVillbjork Malling Agger\n· Festival de Cannes 2014: Premio FRIPESCI Un Certain Regard\nO director, Lisandro Alonso (1975, Bos Aires, Arxentina)\nEstudou na Fundación Universidad del Cine, en Bos Aires. Traballou coma produtor e axudante de dirección antes de pasar á dirección. Dos en la vereda (1995) foi o seu debut nas curtametraxes. La libertad (2001), o seu primeiro filme, do que tamén escribiu o guión, como fará a partir de entón en tódalas súas longametraxes.\nLos muertos (2004) e Liverpool (2008) foron seleccionadas para o Festival internacional de Toronto.\nTanto nelas como en Fantasma (2006) ou na súa última produción ata o momento, Jauja (2014), amosa un cine de formulacións radicais e sen concesións ao cine entendido coma produto. As secuencias, con planos fixos, ritmo emocional e de carácter intimista son cualidades que permiten participar ao espectador e recoñecer a identidade humana dos seus personaxes, que vagan pola paisaxe na busca de sentido ás súas vidas.\n“Lisandro Alonso ofrece unha das máis suxestivas, elípticas e apaixonantes citas do ano (…) Unha película moi cerca da obra mestra.” (Luís Martínez, El Mundo)\n“A película de Lisandro Alonso máis ambiciosa,complexa e rica ata o de agora (…) Un paradoxo sobresaínte: película única e múltiple.” (Jordi Costa, El País)\n“Máis que unha película, unha experiencia sensorial de hipnótica beleza e árida fascinación.” (Jordi Batlle Caminal, La Vanguardia)\nVENRES 16 DE XANEIRO:\nEspectáculo 'Falándolle a un Espello', da compañía de teatro galega Producións Dispersas.\nUn home descobre que é o único sobrevivente da fin do mundo. O planeta enteiro está a súa disposición! Un novo mundo só para el! Cheo de oportunidades e retos. Pronto as ausencias evidéncianse e as vellas rutinas substitúense por outras novas. Que facer? Onde ir? Que pasaría se alguén descubrise unha mañá que é o derradeiro habitante do planeta?


O lucro cesante na ría de Pontevedra - Pontevedra Viva\nDun libro de Juan Juega Puig, "El comercio marítimo en Galicia, 1525-1640", editado pola Facultade de Xeografía e Historia da Universidade de Santiago de Compostela, recollamos, en corto, a mención que fai, no capítulo 5, do Comercio e Pesca na Ría de Pontevedra (5.1. Cercos e Trincados, 5.2. A Coiuntura Pesqueira, 5.3. A comercialización da pesca, 5.4. Cargadores de sardiña).Trátase realmente dun libro enciclopédico, case un libro pra soñar. Citemos, simplemente, que cando se introducen as artes colectivas na ría de Pontevedra, no outono do 1484, a documentación existente recolle tamén a ofensiva legal capitaneada polos arzobispos composteláns, cara reservare prá vila e porto de Pontevedra a totalidade da actividade pesqueira, da salazón e comercial que se desenvolva neste caladoiro, feito éste de monopoliza-la actividade toda da ría en beneficio dun único porto que resulta excepcional.\nXa digo, tempos pra soñar, porque a Pontevedra d´hoxe en día pouco ten que ver coa que foi, talvez, principal porto pesqueiro de Galicia a comezos do século XVI. Podemos incluso decir que con cada nova camada política, a cidade é de cada volta menos mar, máis vila de secano. I esa degración avanza por ambas bandas da ría, traducíndose algunhas das actuaciós (desecación, recheos, actividade industrial que habería que deslocalizar, infraestructuras innecesarias ou a demencial construcción dun polígono industrial no porto de Marín) na morte case final da ría, algo máis grave que o acontecido na bahía de Alxeciras, o depósito de grandes bloques de cemento con "agullas" pra acabare co medio de vida dos mariñeiros daquela costa. E aí sí falou Rajoy de atentado ó medio ambiente, como tamén o señor Arias Cañete, o promotor da nova Lei de Costas que tenta desnaturalizare a do 1988, unha magnífica lei que ademáis contemplaba o litoral como un espacio finito.\nPode haber nervios en relación co auto do TSXG ordeando a execución da sentencia do TS de retira-los recheos portuarios de Marín, 300000 mt2, unha forma de desnaturaliza-lo medio natural e de arruina-lo capital social con el relacionado.\nCuriosamente, a alcaldesa de Marín defende os recheos, os empresarios e portavoces da Autoridade Portuaria din que o importante é salva-los postos de traballo que se poidan ter xerado a costa desa actuación criminal, de arruina-la riqueza da ría. Menos mal que os Defensores da Praza dos Praceres mantiveron a súa vontade profética ferreña, o exercicio da acción popular pra acadare, á fin, unhas sentencias esperanzadoras en relación cos recheos e o ferrocarril que debería levar tempo levantado; en relación tamén con empresas non relacionadas co mar prás que os iluminatti da Autoridade Portuaria arranxaron solar contra natura. Pero, curiosamente, ninguén da trama portuaria (peores que os xibraltareños) tivo presente a perda da economía real da ría, o lucro cesante do que imos procurare algunha definición i exemplo.\nO lucro cesante é unha forma de dano patrimonial que consiste na perda dunha ganancia lexítima ou dunha utilidade económica, que se tería obtido se a agresión, neste caso medioambiental, non se tivese producido. ÿ, polo tanto, o que se ten deixado de gañar e se tería gañado de non ter acontecido o dano, os danos na ría de Pontevedra, que podemos contabilizar dend´a desecación das xunqueiras, o urbanismo non pensado, o estreitamento da ría, o asentamento de industrias contaminantes, recheos, unha edar en principio sentenciada, etc. Se falamos do precio do marisco, do peixe, dos moluscos, ó mellor poderiámonos achegar a unha aproximación máis didáctica, porque é sabido que políticos e sindicalistas subvencionados, nas comidas de traballo, presuntamente pican alto e o marisco non pode faltar. ¿Pero qué garantía hai hoxe dunha depuración certa das especies que mal resisten e que, no caso de Pontevedra, poden ser portadoras de dioxinas ou mercurio, ou mesmo hai tempo que desapareceron?\nÿ que hai cousas ás que lle perdémo-la perspectiva co paso do tempo. Pero uns traballos do xa citado Juan Juega Puig, publicados no Faro de Vigo, válennos pra comprendere a que foi a nosa realidade, a fartura do noso mar. Así, o 31.12.2012 publicaba un traballo titulado "Una delicatessen: ostras en escabeche", das que a familia real era, no século XVII, unha das demandantes deste exquisito prato saído das Rías Baixas. ¡Si aquí había ostras incluso por riba da ponte de Burgo! Os bancos de Ponte de Santo Paio e Redondela, pola extracción masiva, foron sometidos a control, non fose que non se puidera atende-la demanda real. O artículo é longo, e o home tratou outros temas en traballos posteriores como "Las cuaresmas y vigilias, tiempo de sardinas", que vai da abondancia de sardiñas da nosa ría, falta hoxe tanto das setembriñas, propias pra arencare, como das de inverno, etc. Outro estudio vai das artes de pesca que precederon á mecanización, ilustrado cunha fotografía de comezos do século XX, na que se aprecia a descarga de numerosas banastas cheas de croques ou ameixas, un dos lucros cesantes desta hora, no peirao de Carrascal. E poderiamos seguir cos cercos, entalladas ou camboas, artes prá captura de peixes.\nA retirada dos recheos portuarios sentenciados é posible, case fácil, valéndonos da avenida de Marín hai pouco mellorada por Ana Pastor en servicio da Autoridade Portaria. Por ela poderíanse retira-los os recheos, mesmo os de Ence, con destino, talvez, á "reposición" de tantísimo monte desnaturalizado por sobreabuso de canteiras. Maxino caravanas de camiós de gran tonelaxe. A riqueza apuntada polo amigo Juega, o lucro cesante desta ría, sería recuperable, pensando tamén na rexeneración das xunqueiras. Se os mariscos e moluscos acadan un sobreprecio nos restoráns de elite, as Rías Baixas, coidadas, poderían sere a gran factoría, ó tempo de marcaren o rumbo cara unha nova economía, coa Natureza como gran productora. A ver se co tema de Xibraltar o Goberno da nación vólvese máis sensible e dá orde de executa-las sentencias firmes existentes, porque o aquí acontecido parece máis grave que o acontecido en Xibraltar.\n6.11.2013.Addenda ó traballo publicado: Como remate final da retirada dos recheos poderíase recoller como unha alfombra, a propia autovía de Marín, en definitiva un recheo máis no demanio, ocupación deshonesta do mar.


O goberno municipal presenta os orzamentos para 2020: "unha grande aposta de futuro" - Concello de Ourense\nO goberno municipal presenta os orzamentos para 2020: "unha grande aposta de futuro"\nO alcalde de Ourense, Gonzalo Pérez Jácome, e a concelleira de Facenda Ana Morenza presentaron esta mañá o proxecto de orzamentos do Concello de Ourense para 2020, “unha grande aposta de futuro”, en palabras da concelleira, quen destacou que os presupostos son “eminentemente sociais, con apoio decidido ao tecido produtivo de Ourense e con especial atención ao comercio local”.\nOs orzamentos para 2020 serán un “auténtico punto de inflexión para un problema que se arrastra desde o bipartito” asegurou o alcalde e unha proba dun goberno “que funciona”. “Trátase de ver a luz e saír do foxo”, dixo, lembrando que Ourense era a capital de provincia que leva máis tempo sen orzamentos en España.\nOs orzamentos ascenden a 103.126.170 euros. Manteñen ingresos pese á baixada do IBI nun 20%, aumentan as partidas para a área social (+27,45%), apostan polo comercio local, teñen as infraestruturas e o medio ambiebnrte como eixo vertebrador do futuro da cidade e apostan polo deporte.\n“En resumo _concluiu Ana Morenza_ a baixada de impostos non impediu que estes sexan os orzamentos máis sociais da historia, non impediron o noso compromiso coa mobilidiade, a accesibilidade e sustentabilidade desde Concello, nin impediron o noso compromiso co tecido produtivo desta cidade, cunha grande apòsta polo comercio local e co deporte”.\nO proxecto de orzamentos está en fase de informe por parte da Intervención Municipal. Os pasos seguintes serán aprobación en xunta de goberno local, período de presentación de emendas, aprobación inicial no Pleno do Concello, exposición pública e aprobación definitiva.


Proxectos - Secretaría Xeral de Medios\nA Secretaría Xeral de Medios, a través do Centro Multimedia de Galicia (en adiante CMG), realiza cursos de formación multimedia baseados en gravacións de vídeo. É por isto polo que conta cunha videoteca con máis de 600 títulos.\nServizo de Visualización da videoteca de formación\nO modelo formativo do CMG está en continuo cambio, en funcións das melloras e dos avances tecnolóxicos, e basease no concepto de blended learning, é dicir, combínanse actividades presenciais, síncronas e de e-learning.\nNa actualidade, dende o CMG estase a traballar en mellorar e adaptar o novo programa multimedia aos novos modelos de relacións que xorden da Rede e a o número de centros avanzados da Rede CeMIT. É por isto, que o CMG utilizará material audiovisual para as súas actividades formativas e que dito material estará aloxado na videoteca do CMG.\nPara dar este novo servizo é necesario un proceso de análise e de estudo do material audiovisual formativo do Centro Multimedia de Galicia e unha adaptación e integración do mesmo aos estándares web para poder promocionalo nas redes sociais máis coñecidas (Facebook, Twenti, Twitter, etc.).\nO obxecto é dispoñer dun servizo para mellorar as capacidades e a visualización da videoteca de formación do CMG. Para isto estase a realizar un proceso de análise e estandarización do material formativo, migracións das bases de datos implicadas, así como a súa adaptación para achegar ditos contidos ás redes sociais máis coñecidas.\nO obxectivo final será o de mellorar a metodoloxía de teleformación empregada, e deste xeito adaptala á nova demanda dos centros avanzados da Rede CeMIT.\nALCANCE DOS SERVIZOS E CARACTERÍSTICAS ESPECÍFICAS\nEstase a realizar a migración e adaptación da base de datos dos títulos dos vídeos cos que conta o Centro Multimedia de Galicia.\nAdemais adaptanse os contidos a estándares web de catalogación de material audiovisual, así como para a súa promoción nas principais redes sociais.\nA continuación detállanse as tarefas a desenvolver:\nFASE 1: Bases de datos e catalogación e organización dos contidos.\nA fase 1 inclúe as seguintes tarefas:\nMigración da base de datos en Access da que dispón o CMG e adecuación dos metadatos aos estándares de vídeo.\nEtiquetado dos vídeos relacionados coa formación e co audiovisual galego.\nFASE 2: Melloras na visualización dos vídeos.\nA fase 2 inclúe as seguintes tarefas:\nAdaptar a visualización dos vídeos a FFmpeg, software libre e código aberto para a subida de ficheiros na videoteca do CMG. Terase en conta que se poderá utilizar noutras plataformas se fora necesario para a subida de vídeos.\nConversión dos formatos dos vídeos a versións online que deberán incluír a opción de HD para as conexións de alta velocidade. Os vídeos tamén conservaranse no seu formato orixinal.\nPosibilidade de creación de playlist temáticos para a súa reprodución en pantalla completa.\nIncluír un reprodutor de vídeo que poda incrustarse noutras plataformas, de cara a integración nas principais redes sociais.\nFASE 3: Adaptación ás principais funcións sociais.\nA fase 3 inclúe as seguintes tarefas:\nPosibilidade de compartición dos vídeos coa maioría de redes sociais actuais (Facebook, MySpace, Twitter, etc).\nPosibilidade de poder comentar os vídeos, valoralos, mediante sistema de estrelas, e de marcalos como favoritos.\nDesenvolvemento dun ranking dos vídeos máis vistos, máis comentados, máis valorados, etc.\nPosibilidade de subscrición ás novas a través de RSS.\nFASE 4: Incorporación dun rexistro único de acceso aos servizos do Centro Multimedia de Galicia.\nA fase 4 inclúe a seguinte tarefa:\nUnha vez unificadas as bases de datos os usuarios dos servizos do CMG poderán acceder aos mesmos dende un único rexistro de entrada, é dicir, cun só usuario e contrasinal, poderán beneficiarse dos proxectos dos que dispón o CMG (accións formativas, concursos, comunidade virtual da Rede de Telecentros de Comunicación, plataforma de teleformación, etc.)\n:: Axudas económicas destinadas a empresas xornalísticas e de radiodifusión. Convocatoria 2020\n:: Axudas a empresas que realicen publicacións escritas integramente en galego. Convocatoria 2020


Pikolín e a súa estratexia comercial - Alg-a\nPikolín e a súa estratexia comercial\nvenres, 18 de febreiro do 2011, por Chiu Longina.\nJosé Luis Espejo de Mediateletipos.net traballa dende hai anos nunha investigación sobre o poder do son como mecanismo de control social. Parte desta investigación faina pública no propio Mediateletipos.net.\nUnha das últimas novas relacionadas con este tema ten que ver co estudo que a marca Pikolín publicou en relación aos problemas de sono orixinados polo ruido e a contaminación acústica, pero os sesgos dese estudio poñen en evidencia non só o propio estudo senón un dos problemas que ven padecendo o audio nos últimos anos: a súa instrumentalización.\n“Publicáronse recentemente os resultados de “estudo” de Pikolin sobre como afecta o ruído nas persoas. Consistía nun anuncio no que se implicaba a un doutor e un aspirante a bombeiro para que este último durmise nun cubículo de cristal no medio dun das cruces máis ruidosos da Castellana en Madrid.”\nO estudo publicou algún comentarios como o seguinte:\n“Alí, na Castellana, non había, de media, máis de 60 decibeis pero, aínda así, el sufriu, a última noite, até 37 «arousals», ese micro espertares que, sen espertarlle, «facíanlle pasar dun soño profundo a un máis superficial. Iso, a longo prazo, produce o mal durmir», di o doutor Eduard Estivill, experto en temas de soño, e director do experimento. A proba enmárcase na III Campaña pola Saúde Acústica, promovida pola marca Pikolin.”\nEspejo di que:\n“O que a noticia non nos dá a oir é o ruído que había naquel cruzamento. Este é o son ambiente xunto á cabina de Pikolin ao mediodía.”\n“O que ninguén nos conta é que xunto á cabina do soño había un xerador de gasolina do tamaño dun coche aceso día e noite, a un metro e medio do cristal do habitáculo e que ao meu xuízo fai un pouco debe facer algo de ruído cando non hai tráfico. Aí vai unha gravación deste xerador desde a parede da unidade.”\nE remata dicindo:\n“En fin, redundar na evidencia, o anuncio de Pikolin na porta do Corte Inglés é iso, un anuncio, e ten unha validaz científica sobre as condicións reais do soño dunha persoa algo dubidosas.”\nPikolín, lo bueno, sabe bién.\n27 de febreiro do 2011 07:38, por Mr. Lana\nA mi Pikolin me la suda...y lo del ruido también...cuando duermo no me despiertan ni a cañonazos...si mi cabeza toca una almohada (o cualquier sucedáneo) me desconecto durante 7 horas...como un reloj, oiga...ni mas ni menos...una vez robaron un banco enfrente de mi casa...la alarma estaba a 4 metros de mi ventana...ni me entere...otra vez me acosté...y , al levantarme, faltaba el edificio de enfrente...lo habían demolido...para el sueño soy un bendito...yo he dormido de pie...e , incluso, como lo los soldados de Napoleón...he dormido caminando...a otro perro con ese hueso...a buen hambre no hay pan duro!!!\nME CAGO EN LA "CALIDAD DE VIDA"!!!


A imaxe e a música únense no proxecto “Ourense no Camiño” para promocionar as rutas xacobeas da provincia\nInicio/Ourense/A imaxe e a música únense no proxecto “Ourense no Camiño” para promocionar as rutas xacobeas da provincia\nA iniciativa conta na súa parte musical con temas orixinais\nPeregrinos polo Camiño de Inverno./ Foto cedida.\nO proxecto “Ourense no Camiño”, ten como obxectivo mesturar audiovisual e música para promocionar as rutas xacobeas da provincia e os concellos polas que discorren. O vicepresidente da Deputación, Rosendo Fernández, destacou hoxe, na presentación que tivo lugar no Pazo Provincial, que esta iniciativa “é un documento gráfico e sonoro que pon de relevo a tradición e a importancia dos camiños xacobeos na nosa provincia” e que nos achega “unha visión global destas rutas”. No acto, o vicepresidente estivo acompañado pola produtora executiva do proxecto, María del Carmen González, e polo director artístico, Xabier Vaz.\nRosendo Fernández, María González e Xabier Vaz, na presentación do proxecto.\n“Potenciar os camiños da provincia de ourense e dar a coñecer a riqueza cultural e histórica dos concellos polos que pasan” é a finalidade desta proposta, afirma María González, que culminará cunha serie de concertos e coa edición dun vídeo promocional referido aos municipios participantes, eventos que se celebrarán a partires do verán de 2020 e ao longo de 2021. “Trátase de vivir, coñecer e degustar a provincia de Ourense a través da imaxe e da música, unida aos seus Camiños”, remarca María González. O proxecto conta na súa parte musical con temas orixinais “nos que levamos traballando dous anos”, explica Xabier Vaz, quen subliña que esta iniciativa pretende “ofrecer concertos dentro e fóra da provincia de Ourense, para levar por diferentes ámbitos territoriais o que supón a tradición xacobea no noso territorio desde o medievo ata a actualidade”.\nA Rúa camiño comarca noticias O Barco Ourense provincia ruta Valdeorras xacobeo


Demandamos a Shell pola súa contribución ao cambio climático - Amigos da Terra\nDemandamos a Shell pola súa contribución ao cambio climático\nHome/Novas de Clima e Enerxía/Demandamos a Shell pola súa contribución ao cambio climático\nDesde Amigos da Terra xunto a máis de 30.000 persoas de 70 países demandamos a Shell pola súa contribución ao cambio climático. Entregámoslle unha citación xudicial na súa sede central de Países Baixos por non tomar medidas para evitar o quecemento. Os nosos compañeiros de Amigos da Terra Países Baixos (Milieudefensie) demandaron a Shell co fin de obrigarlle a abandonar as actividades que prexudican o clima. Centos de activistas presentáronse na sede de Shell na Haia para entregarlle a citación xudicial e iniciar o proceso legal contra a empresa pola súa inacción ante o cambio climático.\nAs organizacións Amigos da Terra, ActionAid, Both ENDS, Fossielvrij, Greenpeace, Novos Amigos da Terra, Waddenvereniging, todas elas de Países Baixos, e un grupo de 500 co-demandantes presentamos unha demanda de 236 páxinas na sede internacional de Shell na cidade da Haia.\nUn xuízo histórico contra o cambio climático\nHai exactamente un ano, comezamos unha campaña para levar a Shell a xuízo. O primeiro paso foi avisar á multinacional das súas intencións e esixirlle medidas para pór fin á destrución climática que estaba a ocasionar coa súa actividade empresarial. Con todo, a compañía fixo caso omiso a estas demandas. Está claro que os directores de Shell aínda non queren dicirlle adeus ao petróleo e ao gas, e arrastrarían ao mundo a un colapso antes de renunciar ás súas operacións. Con todo a xustiza pode evitalo.\nNa citación xudicial entregada a Shell, detállanse os motivos polos que se demanda á multinacional. As organizacións argumentan que a compañía é consciente desde hai tempo do cambio climático, así como do rol que desempeñou á hora de provocalo. Nos Países Baixos, a cidadanía, incluídas as empresas, teñen o deber legal de non causar danos innecesarios de forma consciente si se póden tomar medidas preventivas de forma razoable para evitar os danos, o que xuridicamente se coñece como “neglixencia prexudicial”.\nShell recoñece a súa contribución ao cambio climático\nA pesar de que a propia empresa recoñeceu a contribución da industria dos combustibles fósiles ao quecemento global e afirma que apoia plenamente o Acordo de París, segue sen actuar, e continúa presionando en contra das medidas que favorecen ao clima e o interese xeral, e investindo miles de millóns na extracción de petróleo e gas.\nO informe do Panel Intergobernamental de Expertos sobre o Cambio Climático (IPCC) publicado en 2018, que se presenta como unha proba clave nesta demanda, subliña a importancia de limitar o quecemento global a 1,5°C, alertando da necesidade de manter a temperatura por baixo si quérese protexer á poboación e os ecosistemas. Á súa vez destácase a devastación e os impactos potencialmente irreversibles que pode ocasionar calquera “quecemento adicional”.\nNo documento da demanda próbase non só que os obxectivos climáticos de Shell non garanten ningunha redución das emisións, senón que as súas actividades contribuirían a traspasar o limiar de 1,5ºC. Neste sentido, os demandantes sosteñen que Shell está a violar o seu deber de protexer os dereitos humanos ao socavar as oportunidades de manter o quecemento por baixo de 1,5°C. Os demandantes argumentan que Shell viola os artigos 2 e 8 do Convenio Europeo de Dereitos Humanos: o dereito á vida e o dereito á vida privada e familiar.\nXa existe un precedente por incumprir as metas climáticas\nNo histórico caso xudicial de Urgenda contra os Países Baixos, o Tribunal de Apelacións dos Países Baixos sentou un precedente ao ditaminar que o incumprimento das metas climáticas levaba unha violación dos dereitos humanos. O tribunal ordenou ao Estado reducir as súas emisións de gases de efecto invernadoiro polo menos un 25% antes de finais de 2020.\n“Se esta demanda chegase a bo termo, sería a primeira vez que una das multinacionais máis grandes do mundo veríase obrigada a modificar as súas operacións empresariais”, afirmou Roger Cox, quen se encarga desta demanda contra Shell e quen tamén representou a Urgenda. Se os tribunais obrigan a Shell a reducir as súas emisións de CO2 nun 45% antes de 2030 baseándose nos niveis de 2010, e reducilas a cero antes de 2050, de conformidade co Acordo de París sobre o Clima, esta vitoria sentaría un precedente e incrementaría a presión para que as empresas de combustibles fósiles modificasen as súas condutas.\nPodes sumarte ás 30.000 persoas que apoian a petición asinando aquí!\nResumo da demanda en castelán\nBy Angel Dorrío| 2019-04-05T20:23:19+02:00\t5 de Abril, 2019|Novas de Clima e Enerxía|Comentarios desactivados en Demandamos a Shell pola súa contribución ao cambio climático


Fórmula 1 : 4 304  m\nFórmula E : 2 092 m\nNASCAR : 4 052 m\nFórmula 1 : 17\nFórmula E : 17\nNASCAR : 16\nO circuíto, orixinalmente de 5.000 metros de lonxitude, foi modificado por primeira vez en 1986 e por segunda vez en 2015.\nCoordenadas : 19 ° 24'15.11 "N 99 ° 05'19.49" W / 19.404197 ° N 99.088747 ° W 19.404197; -99.088747\nAutódromo Hermanos Rodríguez ( Autódromo Fratelli Rodríguez ) é un circuíto automobilístico permanente situado nun parque nos arredores da cidade de México , que acolleu o Gran Premio de Fórmula 1 de México entre 1963 e 1970 , entre 1986 e 1992 e entre 2015 e 2019 . A partir de 2021 acolle o Gran Premio da Cidade de México .\n2 Lista de honra da Fórmula 1\nVista por satélite do circuíto de hoxe\nAcolleu as quince edicións do Gran Premio de México válidas para o campionato mundial de Fórmula 1 entre 1963 e 1992 . Ata 1972  chamábase Magdalena Mixucha, entón foi nomeada en memoria dos dous pilotos mexicanos Rodríguez, Ricardo e Pedro . Ricardo perdeu a vida durante a primeira edición do Gran Premio celebrado, o 1 de novembro de 1962 , non válido como proba do campionato do mundo.\nA recta inicial\nLongo na primeira versión 5 000 m , caracterizouse por unha longa recta inicial ( 1 192 m) seguido doutro tramo que rematou cunha horquilla moi axustada (horquilla). Despois houbo unha serie de esquinas desafiantes ( The Esses ) que levaron á esquina moi rápida e lixeiramente elevada chamada Peraltada que volveu á recta inicial.\nDe 1986 a 1992 , disputouse unha versión máis curta de 4 421 metros que xa non incluía a horquilla Hairpin. Abandonado da Fórmula 1 , máis tarde foi usado polas fórmulas norteamericanas, o A1GP e as series locais.\nO circuíto volveu formar parte do calendario mundial de Fórmula 1 desde 2015 , despois dun profundo restyling realizado polo arquitecto do circo Hermann Tilke , levándoo a unha lonxitude actual de 4 304 m , coa abolición da curva de Peraltada no terceiro sector. Durante a edición de 2016 do Gran Premio, na longa recta, o entón piloto de Williams , Valtteri Bottas, alcanzou a velocidade de 372,5 km / h marcando o novo récord absoluto de carreira na Fórmula 1 . \nEstar nos arredores da cidade de México, a A 238 m de altitude , o circuíto inflúe nos coches debido á rareza do aire, creando moitos problemas aerodinámicos e de motor.\nNa tempada 2021 de Fórmula 1 acolle a primeira edición do Gran Premio da Cidade de México , cuxo debut xa estaba previsto para o campionato de 2020 , pero máis tarde cancelado debido á pandemia COVID-19 . \nJim Clark Loto\nGraham Hill Loto\nA configuración de 5 000 m usado desde 1963 para 1970,\nA configuración de 4 421 m usados de 1986 a 1992\nA configuración actual de 4 304 m usados desde 2015\nA configuración de 2 092 m usados de 2016 a 2019 pola Fórmula E\nA configuración de 2 606 m usados a partir de 2020 pola Fórmula E\n^ A b (EN) Autódromo Hermanos Rodríguez , en formula1.com. Consultado o 28 de outubro de 2018 .\n^ ( ES ) Un pouco de historia de Autódromo Hermanos Rodríguez , en autodromohermanosrodriguez.com.mx . Consultado o 9 de marzo de 2013 .\n^ ( EN ) Fórmula 1 Gran Premio de México 2016 - Race Speed Trap ( PDF ), en fia.com , 30 de outubro de 2016. Consultado o 22 de xullo de 2020 .\n^ Fórmula 1: os GP de Canadá, Estados Unidos, México e Brasil cancelados , en ClubAlfa.it , o 24 de xullo de 2020. Recuperado o 17 de xaneiro de 2021 .\nWikimedia Commons contén imaxes ou outros ficheiros sobre o circuíto de Hermanos Rodríguez\n( ES ) Sitio oficial , en ahr.notiauto.com .\nRecuperado de " https://it.wikipedia.org/w/index.php?title=Autodromo_Hermanos_Rodríguez&oldid=121929009 "\nCircuítos de carreiras de México\nInstalacións deportivas da cidade de México


Redacción 17:25 do 23 de maio de 2019\nA primeira reunión formal para falar do ERE do Banco Santander avanzou xa as previsións da ponte do mando deste banco para Galiza: fechar 135 sucursais e despedir 271 traballadores e traballadoras (14% das atinxidas polo expediente de regulación de emprego a nivel estatal). Son, en todo caso, unha primeira proposta, que desde a parte sindical confían en reducir. O Santander, iso si, di que está disposto a recolocar a todo o persoal que o pida.\nA CIG alertou estes días que a existencia de tres redes a nivel galego, a do Santander, Pastor e Popular “fará que a reestruturación sexa especialmente dura” na Galiza.\nO Santander impulsa un ERE que afecta 3.713 empregos no conxunto do Estado e pechará 1.150 oficinas. O banco tivo 3.752 millóns de euros de beneficios en 2018. Das 131 oficinas bancarias que se fecharán, a maioría estará na provincia da Coruña (64) e de Pontevedra (37), mentres que en Lugo afectará 19 e en Ourense, 15.\nEstes despedimentos e feche de sucursais na Galiza é chover sobre mollado. Entre 2008 e 2018 na Galiza desapareceron máis de mil sucursais bancarias, proceso que se deu da man do proceso de centralización e concentración bancaria así como do impacto das novas tecnoloxías e a banca e dos trámites por internet. Nunha década desapareceu 40% da rede bancaria na Galiza, segundo os dados recentemente publicados polo Banco de España.\nERE BANCO DE SDANTANDER


BFA - Rexistro\nO formato de correo electrónico non é correcto.\nEn cumprimento da normativa vixente en materia de protección de datos, o Regulamento (UE) 2016/679 do Parlamento Europeo e do Consello, do 27 de abril de 2016 (GDPR), Lei orgánica de protección de datos de carácter persoal (LOPDCP, 15/99), Regulamento de desenvolvemento da LOPDCP (Real decreto, 1720/2007, do 21 de decembro), proporcionámoslle a seguinte información:\nResponsable do tratamento de datos persoais:\nFundación Clúster de Empresas de Automoción de Galicia (CEAGA), con N.I.F. G-36.983.575, e con domicilio social na Avda. Citroën, 3 e 5 - Zona Franca 1ª Edificio Planta - 36210 Vigo. Correo electrónico: ceaga@ceaga.com\nPropósitos do tratamento:\nA finalidade do tratamento é a xestión dos datos dos participantes que presentan os seus proxectos na plataforma BFA (Business Factory Auto: http://www.bfauto.es/).\nConsentimento expreso do interesado, así como a execución dun contrato.\nAs transferencias realízanse ao resto de entidades que participan e cofinancian o proxecto BFA (IGAPE, Consorcio da Zona Franca de Vigo, Vigoactivo, Stellantis, GAIN e XESGALICIA), para o que se solicita o consentimento expreso do interesado.\nA fotografía dos participantes no proxecto BFA (candidatos que presentan os seus proxectos, profesores, avaliadores e titores) tamén se podería publicar nas páxinas web e redes sociais dos socios para dar a coñecer certos eventos, para os que o expreso pídese o consentimento do interesado.\nNon se farán transferencias internacionais de datos.\nTen dereito a acceder, rectificar e eliminar os datos, así como outros dereitos, segundo se explica na información adicional.\nPodes consultar a información adicional na Política de privacidade e protección de datos que aparece no sitio web do proxecto BFA (http://www.bfauto.es/).\nO interesado declara ser maior de 16 anos e dá o seu consentimento para o tratamento dos seus datos persoais, de acordo coa información facilitada e as condicións establecidas na Política de protección de datos. Así mesmo, declara que a información subministrada é exacta e veraz e comprométese a comunicar por escrito á Fundación Clúster de Empresas de Automoción de Galicia (CEAGA), Avda. Citroën, 3 e 5 - Edificio Zona Franca 1ª Planta - 36210 Vigo, calquera variación ou modificación que se produce nos citados datos.


Campaña Día do Pai 2012\nCAMPAÑA DÍA DO PAI “ATA O 19 DE MARZO NO MORRAZO, AGRADÉCELLO AO TEU PAI!!”\n09/03/2012 Este 19 de Marzo vai ser moi especial no Morrazo.\nOs establecementos de Bueu, Cangas e Moaña teñen preparado un fantástico agasallo para sortear entre aqueles que decidan facer as súas compras do DÍA DO PAI na Comarca.\nA promoción é a seguinte:\n1. Cada establecemento asociado a Fecimo contará cun cartel anunciador da Campaña do DÍA DO PAI coa lenda “Ata o 19 de Marzo no Morrazo, Agradécello ao teu pai!!”.\n2. Contará tamén cun talonario de 50 boletos para repartir entre os seus clientes entre o 12 e o 18 de Marzo de 2012.\nEstes boletos deberán ir debidamente selados polo establecemento. O cliente que desexe participar deberá cubrir o boleto con estes datos:\n3. Dado que os boletos son limitados, aconsellamos entregar a razón de 1 participación por cada compra. Se esgota o taco de boletos pode poñerse en contacto con FECIMO por se houbese posibilidade de conseguir un segundo talonario.\n4. O responsable do establecemento será quen habilite un espazo para depositar os boletos, ou ben será él quen os garde ata a data de recollida, que será o Luns día 19 de Marzo de 2012 durante a mañá. Poderán ser entregados en FECIMO ou ben o persoal das oficinas pasará polo seu establecemento.\n5. O sorteo realizarase de xeito aleatorio entre todos os boletos recibidos, na tarde do día 19 de Marzo.\n6. Entre os boletos recibidos sortearemos os seguintes premios:\n- TRES PASEOS EN BARCO VELEIRO\nSortearase 1 paseo entre os clientes de Bueu, 1 paseo entre os de Cangas e 1 entre os de Moaña.\nPoderán ir catro persoas a bordo do barco en cada paseo. A actividade será de 4 horas.\nO disfrute do premio estará suxeito ás prediccións meteorolóxicas e á previa reserva do barco.\n7. Os gañadores serán publicados o mesmo día do sorteo: 19 de Marzo de 2012 nesta páxina web e no facebook de Vive O Morrazo: www.facebook.com/ViveOMorrazo. Os gañadores serán notificados persoalmente por teléfono.\n- Todos aqueles clientes que coñezan e utilicen TWITTER, poden acadar un agasallo extra!\n- Para participar teñen que facer unha mención a @viveomorrazo cunha dedicatoria para o Día do Pai.\n- Entre todas as que recibamos ata o 19 de Marzo, sorteamos 50€ en cheques-compra!! Para gastar nos establecementos asociados á federación.\nFECIMO sortea tres paseos en Veleiro para a Campaña do Día do Pai\nSorteados os tres paseos en Veleiro da Campaña do Día do Pai